

**Zajednički kriterijumi za
bodovanje predloženih radova**

Osnovni kriterijumi za bodovanje predloženih radova uzeti su iz istraživanja organizacije *Investigative Reporters and Editors (IRE)* o tome šta je istraživačko novinarstvo, a šta nije. IRE je osnovu ankete više stotina istraživačkih novinara došla do tri važna elementa istraživačkog novinarstva:

1. Istraživačko novinarstvo **nastoji da otkrije nešto važno velikom broju ljudi** (u odnosu na publiku medija o kojem se radi). U ovom slučaju, „važno“ znači zaista važno za tokove njihovih života i donošenje odluka o sopstvenom društvu i svojoj ulozi u njemu.
2. Istraživačko novinarstvo **otkriva nešto nepoznato**, što u najvećem broju slučajeva neko od javnosti krije, a najčešće, opet, to kriju moćne organizacije i pojedinci.
3. Istraživačko novinarstvo podrazumeva **da novinar do svojih otkrića dođe sopstvenim radom** (za razliku od situacije u kojoj mu jedna od strana u konfliktu dojavi nešto o svojim neprijatljima, pa se, uz minimum provere i eventualno reakciju „druge strane“ takvo „otkriće“ objavi).

Tri kategorije po kojima se jednakim brojem bodova na ovom konkursu boduje vrednost radova:

* **Važnost otkrića** – ova kategorija sadrži elemente pod **A**. i **B**.
* **Profesionalni standardi** – da li je nešto dokazano, kako, ko su izvori, koliko ih je i sve drugo što spada u ovu kategoriju.
* **Adekvatan kontekst otkrića** – ova kategorija sadrži element pod **C**. – zahteva se da istraživačka priča objasni značaj otkrića kroz dovoljnu količinu ostalih činjenica koje sugerišu značenje otkrivenog.
* **Diskrecioni iznos bodova** koje je član žirija slobodan da dodeli prema ostalim kriterijumima koje smatra značajnim.